Frawsa d yemma-s n ɣilas; D taǧǧalt argaz-is yemmut nɣan-t yirebraben di tɛecret-nni taberkant, d nettat i yeqimen neɣ i izedlen ɣef mmi-s seg wasmi yella 13 n yiseggasen di leɛmer-is, trebba-t-id s lḥif, teǧǧa ula d axeddim-is akken ad d-trebbi mmi-s imi tella d taselmadt.Ass-n taṣebḥit Ɣilas yekker-d ad iruḥ ɣer lakul, asmi yeffeɣ s azrib yufa-n dinna Bṛiṛuc d yiwet n terbaɛt, ttheyyin akken ad ruḥen ɣer temdint. Dinna i yedda Ɣilas yid-sen xasakken yemma-s tegguma ad teǧǧ-it ad iruḥ, imi tugad limer ula d mmi-s ad asteḍru am baba-s, ma yedda d terbaɛt-nni ad t-nɣen.